
Izsludināts Festivālu un sabiedriski nozīmīgu pasākumu projektu konkurss
[bookmark: _GoBack]Lai bagātinātu Jelgavas pilsētas kultūrvidi ar vērienīgiem kultūras notikumiem, Jelgavas valstspilsētas pašvaldība izsludina Festivālu un sabiedriski nozīmīgu kultūras pasākumu projektu konkursu.
Konkursā iesniegtajām projekta aktivitātēm jābūt īstenotām Jelgavas pilsētā. 
Vienam projektam piešķiramā līdzfinansējuma summa ir no 5 000 līdz 20 000 eiro. 
Projekta pieteicējam jānodrošina līdzfinansējums vismaz 30% apmērā no pieprasītā finansējuma.
Projektu pieteikumi iesniedzami līdz 2027. gada 8. janvārim plkst. 24.00.
Projektu realizācijas termiņš no 2027. gada 1. marta līdz 2027. gada 31. decembrim.
Konkursa prioritātes: pasākumi, kas attīsta kultūrvidi un kultūras un tūrisma piedāvājumu; veicina jaunradi, laikmetīgo kultūru un sadarbību starp nozarēm; saglabā un popularizē Latvijas mantojumu un Jelgavas kultūrvēsturi; iesaista pilsētas iedzīvotājus, padara kultūru pieejamu dažādām sabiedrības grupām un veido Jelgavu par pievilcīgu galamērķi. 
Konsultācijas par projektu konkursu var saņemt, rakstot uz e-pastu kultura@kultura.jelgava.lv vai zvanot pa tālruni 63023461Jelgavas valstspilsētas pašvaldības iestādēs noteiktajā darba laikā. 5 darba dienas pirms noteiktā pieteikumu iesniegšanas termiņa beigām, konsultācijas tiek pārtrauktas.

